stanford-oval/wikipedia huggingface dataset:
Hulihe‘en palatsi

| Hulihe‘en palatsi |
| --- | --- |
 Palatsin julkisivu
Sijainti:  Kailua-Kona, Havaiji, USA
Valmistumisvuosi:  1838
Rakennuttaja:  John Adams Kuakini
Käyttäjä:  Daughters of Hawai‘i
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hulihe‘en palatsi on Kailua-Konan kaupungissa sijaitseva entinen kuninkaallinen residenssi ja nykyinen museo.
Palatsin rakennutti John Adams Kuakini, joka toimi Havaijin saaren kuvernöörinä. Rakennusmateriaalit ovat peräisin lähialueelta. Rakennus valmistui vuonna 1838 ja alun perin se toimi kuninkaallisena loma-asuntona. Palatsi päätyi kuitenkin prinsessa Ruth Ke‘elikōlanin haltuun. Ke‘elikōlani oli Havaijin rikkain nainen, mutta halusi siitä huolimatta asua palatsin tontilla sijaitsevassa perinteisessä ruohomajassa. Sittemmin hän alkoi rakennuttaa Keōua Hale -nimistä kartanoa Honoluluun, mutta se valmistui vasta Ke‘elikōlanin kuoltua.
Nykyään palatsi toimii museona ja sen esineistöön kuuluu kuningas Kalākauan ja tämän vaimon kuningatar Kapi‘olanin pääsääntöisesti viktoriaanista aikakautta edustavia esineitä. Museota ylläpitää Daughters of Hawai‘i -niminen yhdistys ja sen omistaa Havaijin puistoista vastaava viranomainen. Osavaltiolla ja yhdistyksellä on pitkä vuokrasopimus palatsin ylläpidosta. Vuonna 1973 palatsi lisättiin National Register of Historic Places -listalle.
Huoneita rakennuksessa on yhteensä kuusi ja terasseja (havaijiksi lānai) kaksi. Arkkitehtuuriltaan talo perustuu Uuden-Englannin arkkitehtuuria, jota on soviteltu mm. paikalliseen ilmastoon. Rakennus on kokenut vuosien aikana useita vaurioita mm. allokon ja maanjäristysten takia.
Hey Brother

| ”Hey Brother” Avicii |
| --- | --- | --- |

Singlen tiedot
 Albumilta: True
 Julkaistu: 28. lokakuuta 2013
 Formaatti: CD, digitaalinen lataus
 Tuottaja(t): Avicii
 Tyylilaji: house, country
 Kesto: 04.14
Aviciin muut singlet
| ”You Make Me” 2013 | ”Hey Brother” 2013 | ”Addicted to You” 2014 |
"Hey Brother" on ruotsalaisen DJ:n, Aviciin lokakuussa 2013 julkaistu kappale. Se julkaistiin kolmantena singlenä hänen syyskuussa 2013 julkaistulta True-albumiltaan. Kappaleessa laulaa Dan Tyminski.
Single on sijoittunut ykkössijalle Itävallan, Saksan, Ruotsin, Norjan ja Suomen singlelistoilla. Australiassa ja Sveitsissä se on sijoittunut toiselle sijalle.
Listasijoitukset

| Lista | Paras sijoitus |
| --- | --- |
Australia (ARIA Charts): 2 
Itävalta (Ö3 Austria Top 40): 1 
Norja (VG-lista): 1 
Ruotsi (Sverigetopplistan): 1 
Saksa (Media Control Charts): 1 
Suomen virallinen singlelista: 1 
Suomen virallinen latauslista: 1 
Sveitsi (Swiss Music Charts): 2 
Tanska (Tracklisten): 4
Hinterkaifeck

Hinterkaifeck oli Saksassa sijaitseva maatila, jolla tapahtui perjantaina 31. maaliskuuta 1922 yksi Saksan tunnetuimpia ja yhä selvittämättä oleva usean ihmisen surma. Teossa sai surmansa kuusi ihmistä. Tekoaseena oli kuokka.
Hinterkaifeck
Hinterkaifeckin muistomerkki (48.593150 N, 11.319371 E).
Uhrit olivat (suluissa ikä): talon isäntä Andreas Gruber (63), hänen vaimonsa Cäzilia (72), heidän leskityttärensä Viktoria Gabriel (35), Viktorian lapsi Cäzilia (7), Josef (2) sekä talon uusi piika Maria Baumgartner (44).
Maatilan nimi ei ollut virallisesti Hinterkaifeck. Nimi Kaifeck viittaa lähellä olevaan kylään, ja Hinter (suom. takana) on yksi saksan kielen prepositioista. Tila purettiin seuraavana vuonna, 1923.
Rikos

Muutama päivä ennen surmia talon isäntä Gruber kertoi naapureilleen havainneensa lumessa jalanjälkiä, jotka tulivat viereisestä metsästä maatilalle. Hän ei havainnut jalanjälkiä takaisin päin, eikä kukaan tiennyt kenenkään ulkopuolisen käyneen syrjäisellä maatilalla. Hänen kerrottiin myös kuulleen ullakolta askelten ääniä. Tilalta löytyi myös tuntemattomia sanomalehtiä. Lisäksi talon avain oli kadoksissa ennen murhia.
Puoli vuotta aiemmin tilan piika jätti tilan väitettyään, että tilalla kummittelee. Uusi piika, Maria Baumgartner (44), saapuikin tilalle 31. maaliskuuta 1922, vain tunteja ennen surmaa (joskin tarkka tapahtuma-aika on tuntematon).
Teon tekotavasta on muutamia teorioita, joista yksi uskottavimmista on se, että uhrit houkuteltiin yksi kerrallaan latoon, jossa heidät surmattiin. Tämän jälkeen surmaaja olisi tappanut talossa sisällä nukkuneet Josefin sekä Maria Baumgartnerin.
Rikos huomattiin viiden päivän kuluttua, 4. huhtikuuta, kun naapurit menivät tilalle ihmeteltyään, että yhtäkään talon asukasta ei ollut nähty muutamaan päivään. Naapurit kuitenkin kertoivat nähneensä talon savupiipusta nousseen savua viikonlopun aikana. Tilan karja oli myös ruokittu.
Tutkimukset

Teon motiiviksi arveltiin ryöstöä, mutta talon rahakätkön löydyttyä arveltiin ettei ryöstö voinut olla motiivina. Talossa pidemmän aikaa ollut henkilö olisi taatusti halutessaan sen löytänyt.
Ruumiinavauksissa todettiin Cäzilian olleen elossa muutamia tunteja teon jälkeen.
Rikosta yritettiin selvittää vuonna 2007 nykyaikaisilla menetelmillä, mutta tutkimukset päättyivät siihen lopputulokseen, ettei niin kauan aikaa sitten tapahtunutta rikosta voitu enää selvittää.
Käännös suomeksi
Holhouskirja

Holhouskirja oli aiemmin Suomessa holhousasioiden rekisteri, jota piti tuomioistuin.
Holhouskirja 1930-luvun Suomessa

Kaikki oikeuden alaiset holhoustoimet merkittiin sitä varten määrättyjen kaavojen mukaan laadittuun holhouskirjaan, ja kunnan holhouslautakunta sai tästä kappaleen. Kirjaan merkittiin myös kaikki holhoustoimen tarkastusta koskevat toimenpiteet ja muistiinpanot.
Tuomari antoi holhouskirjan nojalla todistuksia siitä, että asianomainen hallitsi itseään ja omaisuuttaan. Tällaisia todistuksia tarvittiin muun muassa elinkeinolupia varten.
Holhouskirjasta oli säännökset vuoden 1898 holhouslaissa, jossa säädettiin holhoustoimesta yleensä.
Hossein Alizadeh

Hossein Alizadeh
Hossein Alizadeh (pers. ‏حسین علیزاده‎, Hoseyn Alizāde; s. 24. elokuuta 1951 Teheran) on iranilainen säveltäjä sekä setarin- ja tarinsoittaja. Hän on esittänyt musiikkia sekä perinteisillä persialaisilla instrumenteilla että 11-kielisellä azerbaidžanilaisella tarilla.
Alizadehin äiti oli Arakista lähtöisin ollut persialainen ja isä azeri Urmiasta. Hänen vanhemmistaan molemmat olivat musiikin ystäviä. Alizadeh aloitti tarinsoiton oppitunneilla käymisen vuonna 1962. Hän sai kandidaatin arvon sävellyksessä ja esityksessä Teheranin yliopiston musiikkikoulusta ja jatkoi opintojaan Teheranin taideyliopistossa. Alizadehin opettajien joukossa olivat monet perinteisen persialaisen musiikin mestarit, kuten Ali-Akbar Shahnazi, Nur-Ali Borumand, Abdollah Davami ja Houshang Zarif. Iranin islamilaisen vallankumouksen (1979) jälkimainingeissa Alizadeh kiinnostui kasvavissa määrin azerien musiikkiperinteistä ja lähti Tabriziin opiskelemaan Ali Salimin johdolla. 1980-luvun alkupuolella Alizadeh opiskeli sävellystä ja musiikkitiedettä Berliinissä. Hän on opettanut Teheranin yliopistossa, Teheranin musiikkikonservatoriossa ja California Institute of the Artsissa.
Alizadeh perusti Aref Ensemblen ja työskenteli myös Shayda Ensemblen kanssa. Ensimmäisen kokemuksensa ammattimaisena muusikkona Euroopasta hän sai liittyessään Maurice Béjart'n balettiseurueen orkesteriin Béjart'n baletin Gulistan esityksiä varten. Iranissa Alizadeh on työskennellyt paikallisten orkesterien kanssa solistina ja kapellimestarina. Hän on säveltänyt monia nykyaikaisia ja uusklassisia iranilaisen musiikin teoksia. Hän on myös julkaissut etydejä tarille ja setarille. Hän on lisäksi säveltänyt musiikkia elokuviin (joukossa Juopuneiden hevosten aika) ja levyttänyt kaikki radifit Mirza Abdollahin tulkintoihin pohjautuen. Alizadeh on esiintynyt laajalti Yhdysvalloissa, Euroopassa ja Aasiassa.
Alizadeh on tehnyt 1970-luvulta lähtien lukuisia levytyksiä, joita on julkaissut muiden muassa Ba Music Records -yhtiö. Endless Vision -albumi toi hänelle Grammy-ehdokkuuden vuoden 2006 parhaasta maailmanmusiikin albumista.
Hooray for Boobies

| Hooray for Boobies The Bloodhound Gang |
| --- | --- | --- |

Studioalbumin tiedot
 Julkaistu: Euroopassa 1999, Amerikassa 2000
 Tuottaja(t): Richard Gavalis
 Tyylilaji: Alternative Rock  Rock Hip Hop
 Kesto: 58.06
 Levy-yhtiö: Interscope Records
Listasijoitukset
  3.
The Bloodhound Gang muut julkaisut
| One Fierce Beer Coaster 1996 | Hooray for Boobies 1999 - 2000 | Hefty Fine 2005 |
Hooray for Boobies on The Bloodhound Gangin neljäs pitkäsoitto vuodelta 1999. Albumi on yhtyeen parhaiten menestynyt ja samalla parhaiten arvosteltu albumi. Levyltä nousi hittejä kuten "The Bad Touch", "Mope" ja "The Ballad of Chasey Lain". Albumin lopussa on kappalelistaan merkitsemätön piilokappale (Hidden Track), tämä onkin yhtyeen tapaan kuuluvaa.
Kappaleet

I Hope You Die - 3:39
The Inevitable Return of the Great White Dope - 4:02
Mama's Boy - 0:34
Three Point One Four - 3:54
Mope - 4:36
Yummy Down on This - 3:49
The Ballad of Chasey Lain - 2:21
R.S.V.P. - 0:15
Magna Cum Nada - 4:00
The Bad Touch - 4:20
That Cough Came with a Prize - 0:14
Take the Long Way Home - 3:07
Hell Yeah - 5:02
Right Turn Clyde - 5:24 (Changed on more recent albums)
This Is Stupid - 0:10
A Lapdance Is So Much Better When the Stripper Is Crying - 5:37
The Ten Coolest Things About New Jersey - 0:10
Along Comes Mary - 3:25
Houba-Brugmannin metroasema

| Hôtel des Monnaies Munthof |
| --- | --- |

 Brysselin metro 
Perustiedot
Metrolinjat:  6
Sijainti:  50°53′25″N, 004°20′13″E
Paikkakunta:  Bryssel
Avattu:  1985
Rakenne
Tyyppi:  tunneliasema
Liukuportaita:  kyllä
Houba-Brugmann on Brysselin metron asema Brysselin kaupungin alueella. Sitä käyttävät linjan 6 junat. Se avattiin vuonna 1985.
Käännös suomeksi
Hou toch van mij

|  Hou toch van mij> Kappaleen tiedot |
| --- | --- |
Esittäjä(t):  Bob Benny
Säveltäjä(t):  Hans Flower
Sanoittaja(t):  Ke Riema
Euroviisutiedot
Vuosi:  1959
Maa:  Belgia
Kieli:  hollanti
Sijoitus:  6.
Pisteet:  9
Sanat:  sanoitus
Muuta:  Kapellimestarina Francis Bay
Hou toch van mij on Bob Bennyn esittämä kappale, joka edusti Belgiaa vuoden 1959 Eurovision laulukilpailussa Ranskan Cannesissa.
Kappale sijoittui Euroviisuissa kuudenneksi 9 pisteellä.
Horace Kephart

| Horace Kephart |
| --- | --- |
 Horace Kephart vuonna 1906
Henkilötiedot
Koko nimi:  Horace Sowers Kephart
Syntynyt: 8. syyskuuta 1862 East Salem, Pennsylvania
Kuollut: 2. huhtikuuta 1931 Bryson City, Pohjois-Carolina
Kansalaisuus:  Yhdysvallat
Ammatti:  matkakirjailija, kirjastonhoitaja
Puoliso:  Laura Kephart
Aiheesta muualla
Löydä lisää kirjailijoitaKirjallisuuden teemasivulta
Horace Sowers Kephart (8. syyskuuta 1862 East Salem, Pennsylvania – 2. huhtikuuta 1931 Bryson City, Pohjois-Carolina) oli yhdysvaltalainen matkakirjailija ja kirjastonhoitaja.
Elämä ja ura

Horace Sowers Kephart syntyi 8. syyskuuta 1862 East Salemissa, Pennsylvaniassa Isaiah ja Mary Elizabeth Sowers Kephartille. Viiden vuoden ikäisenä Horace perheineen muutti Iowaan, jossa hän opiskeli vuosina 1871–1872. Vuonna 1876 Horace ja hänen perheensä palasivat takaisin Pennsylvaniaan josta he kuitenkin pian muuttivat Massachusettsiin. Syksyllä 1879 Kephart aloitti opinnot Bostonin yliopistossa. Seuraavana vuonna Kephart muutti New Yorkin Ithacaan, jossa hän työskenteli Cornellin yliopiston kirjastossa varakkaan Willard Fisken alaisena. Kephart matkusti kolmen vuoden kuluttua Italiaan, jossa hän toimi Fisken työntekijänä monissa kirjastoissa.
Vuonna 1886 Kephart ryhtyi Yalen yliopiston kirjaston kirjastonhoitajan sijaiseksi. New Havenissa asuessaan Kephart tutustui Laura Mackiin, jonka kanssa hän avioitui seuraavana vuonna. He saivat yhteensä kuusi lasta. Varsinaisen kirjailijanuransa hän aloitti New Haveniin muutettuaan. Kephart oli hyvin kiinnostunut Yhdysvaltain historiasta, joka näkyi hyvin paljon hänen kirjallisesta tuotannostaan.
Vuonna 1904 Kephartin vaimo Laura ja hänen kuusi lastaan muuttivat New Yorkiin ilman häntä. Kephart itse muutti asumaan Pohjois-Carolinaan, jossa hän myös vietti suurimman osan loppuelämästään. Kephart kuoli auto-onnettomuudessa 2. huhtikuuta 1931 lähellä Bryson Cityä, jonne hänet haudattiin. Hänen kunniakseen Tennesseessä sijaitsevalle vuorelle on annettu nimeksi Mount Kephart.
Heinrich von Gagern
Aiheesta muualla

Kuvia tai muita tiedostoja aiheesta Heinrich von Gagern Wikimedia Commonsissa
Horace Grant

| Horace Grant |
| --- | --- |

Henkilötiedot
Koko nimi:  Horace Junior Grant
Syntynyt: 4. heinäkuuta 1965 (ikä 59) Augusta, Georgia, Yhdysvallat
Kansalaisuus:   Yhdysvallat
Koripalloilija
Lempinimi:  The General
Pelipaikka:  Iso laitahyökkääjä / Sentteri
Pituus:  208 cm
Paino:  111 kg
NBA-varaus:  10. varaus 1987 (Chicago Bulls)
Pelaajaura
Yliopistojoukkueet
1983–1987:  Clemsonin yliopisto
Seurajoukkueet
1987–1994 1994–1999 1999–2000 2000–2001 2001–2003 2003–2004:  Chicago Bulls Orlando Magic Seattle SuperSonics Los Angeles Lakers Orlando Magic Los Angeles Lakers
Horace Junior Grant (s. 4. heinäkuuta 1965 Augusta, Georgia) on yhdysvaltalainen uransa lopettanut koripalloilija. Isona laitahyökkääjänä pelannut Grant voitti urallaan neljä NBA-mestaruutta ja tuli valituksi kerran NBA:n tähdistöotteluun. Hän edusti 17 kautta kestäneellä urallaan Chicago Bullsia, Orlando Magicia, Seattle SuperSonicsia ja Los Angeles Lakersia.
Myös hänen kaksoisveljensä Harvey pelasi NBA:ssa.
Ura

Ennen ammattilaisuraansa Grant pelasi Clemsonin yliopiston joukkueessa. Chicago Bulls varasi hänet vuoden 1987 NBA:n varaustilaisuuden ensimmäisen kierroksen kymmenennellä vuorolla. Samaisessa tilaisuudessa Seattle SuperSonics varasi Scottie Pippenin mutta kauppasi hänet Chicago Bullsiin. Kaudesta 1988–1989 Grant kuului Bullsin avausmiehistöön, kun Charles Oakley kaupattiin New York Knicksiin. Grant muodosti 1990-luvun alussa NBA:n parhaan kolmikon yhdessä Michael Jordanin ja Pippenin kanssa, kun Bulls voitti NBA-mestaruuden kolmesti peräkkäin vuosina 1991–1993.
Grant jätti Bullsin vapaana pelaajana kauden 1993–1994 jälkeen ja siirtyi syyskuussa 1994 Orlando Magiciin. Tuolloin joukkueessa pelasivat myös Shaquille O’Neal ja Penny Hardaway, joiden kanssa Grant vei uuden seuransa Magicin NBA:n loppuotteluun vuonna 1995. Joukkue kuitenkin hävisi Houston Rocketsille otteluvoitoin 4-0. Grant vietti Magicissä vielä neljä kautta, kunnes hänet kaupattiin Seattle SuperSonicsiin kesäkuussa 1999.
Grant ehti viettää seurassa vain yhden kauden, kunnes hänet kaupattiin Los Angeles Lakersiin syyskuussa 2000. Grant palasi Shaquille O’Nealin kanssa samaan joukkueeseen sitten Magic-vuosien ja auttoi joukkuetta yhdessä Kobe Bryantin kanssa saavuttamaan NBA-mestaruuden, kun Lakers kaatoi loppuottelussa Philadelphia 76ersin voitoin 4-1. Mestaruuskauden jälkeen Grant päätti palata vanhaan seuraansa Orlando Magiciin heinäkuussa 2001. Hän kärsi polvivammasta toisella kaudella ja joutui viettämään loppukauden katsomossa silloisen valmentajan Doc Riversin päätöksellä. Grant ilmoitti sittemmin lopettavansa uransa kauden 2002–2003 alussa mutta allekirjoitti vapaana pelaajana vuoden mittaisen sopimuksen Lakersin kanssa. Tuolloin hän toimi Karl Malonen varapelaajana, kun Lakers eteni NBA:n loppuotteluihin saakka. Joukkue kuitenkin hävisi Detroit Pistonsille otteluvoitoin 4-1. Grant päätti myös uransa kyseiseen kauteen.
Ifa

Ifa tai IFA voi tarkoittaa seuraavia:
IFA, Industrieverband Fahrzeugbau, Itä-Saksassa 1948-1956 toiminut autovalmistaja ja automerkki
IFA Berlin, Internationale Funkausstellung Berlin, Berliinin kansainväliset radiomessut
IFA Board, International Football Association Board, jalkapallon säännöistä päättävä kansainvälinen elin
IFA, International Fistball Association, nyrkkipallon kattojärjestö
Bilel Ifa (s. 1990), tunisialainen jalkapalloilija
Ifá, länsiafrikkalainen uskonto ja ennustusjärjestelmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ifa”, voi hakea sivunnimihaulla, laajalla sivunnimihaulla tai tekstihaulla.
Hou Yu-ih

Hou Yu-ih
Hou Yu-ih (kiin.: 侯友宜; pinyin: Hóu Yǒuyí; s. 7. kesäkuuta 1957 Puzi, Chiayin piirikunta) on taiwanilainen Kuomintangin poliitikko.
Hou valmistui Taiwanin poliisiyliopistosta ja aloitti uransa poliisin palveluksessa vuonna 1980. Hän toimi Taiwanin poliisin pääjohtajana vuosina 2006–2008. Tämän jälkeen hän oli Taiwanin poliisiyliopiston puheenjohtaja. Poliisiurallaan Hou tuli tunnetuksi useiden suurta näkyvyyttä saavuttaneiden rikostapausten tutkinnasta. Näihin kuului Chen Chin-hsingin rikosvyyhti, joka johti eteläafrikkalaisen diplomaatin ottamiseen panttivangiksi perheineen.
Hou aloitti poliittisen uransa vuonna 2010, jolloin hänestä tuli Uuden-Taipein varapormestari Eric Chun kutsusta. Vuonna 2018 ja jälleen vuonna 2022 Hou valittiin Uuden-Taipein pormestariksi. Hän oli Taiwanin presidentinvaalissa 2024 Lai Ching-ten vastaehdokas. Hou kampanjoi sodan ja rauhan teemoilla. Hän on vuoden 1992 konsensuksen puolestapuhuja; vuoden 1992 konsensus viittaa Kuomintangin ja Kiinan kommunistisen puolueen yhteisymmärrykseen siitä, että sekä Kiinan että Taiwanin mukaan on vain yksi Kiina, vaikkakin Taiwaninsalmen eri puolilla eri tavoin tulkittuina. Hou on myös puhunut Kiinan vuonna 2013 ehdottaman kauppasopimuksen (CSSTA) hyväksynnän puolesta. Kauppasopimuksen hyväksymisen esti aikoinaan Opiskelijoiden auringonkukkaliikkeen laajamittainen mielenosoittaminen. Hou on kannattanut ankaraa suhtautumista rikollisuuteen ja kuolemanrangaistuksen säilyttämistä. Häntä on kritisoitu toiminnastaan autoritaarisen hallinnon aikoina; hän vastasi vuonna 1989 yrityksestä pidättää demokratia-aktivisti Cheng Nan-jung, joka sitten päätyi polttoitsemurhaan.
Houn ensimmäinen poika kuoli tulipalossa vuonna 1992.
Hey C’mon!

| Hey C’mon! Tea Hiilloste |
| --- | --- | --- |

Studioalbumin tiedot
 Äänitetty : 2008
 Julkaistu: 8. lokakuuta 2008
 Tuottaja(t): Erno Laitinen, Jarkko Ehnqvist, Sami Baldauf
 Tyylilaji: pop rock, pop, R&B, dance, disko, electronica, hip hop
 Kesto: 40.05
 Levy-yhtiö: EMI, Capitol
Tea Hiillosteen muut julkaisut
| Tytöt tykkää 2007 | Hey C’mon! 2008 | Mehudisko 2013 |
Singlet albumilta Hey C’mon!
 ”C’mon C’mon” Julkaistu: 2008  ”Tea-4-2” Julkaistu: 2008
Hey C’mon! on Tea Hiillosteen toinen studioalbumi. Se julkaistiin 8. lokakuuta 2008. Albumilla on muun muassa Remu Aaltosen kanssa tehty single C’mon C’mon.
Albumin tuotannosta vastasivat pääosin Jarkko Ehnqvist ja Erno Laitinen. Kappaleen Haaksirikko on tuottanut Sami Baldauf.
Kappaleet

Tea-4-2 – 3.23
C’mon C’mon – 3.47 (feat. Remu Aaltonen)
En usko enää rakkauslauluihin – 3.32
Just, hyvä noin – 2.58
Super Cool – 4.08
Hippaa – 3.19
Pappa – 3.40
Suoraa toimintaa – 3.12
Odota – 3.36
Roadrunner Honey – 3.01 (feat. Remu)
Haaksirikko – 5.29
Arvostelut

Keskisuomalainen: negatiivinen
Hossein Amini

| Hossein Amini> حسین امینی.Henkilötiedot |
| --- | --- |
Syntynyt: 18. tammikuuta 1966 (ikä 58) Tehran, Iran
Ammatti:  käsikirjoittaja, elokuvaohjaaja
Käsikirjoittaja
Merkittävät teokset:   Kyyhkyn siivet  Drive  The Two Faces of January 
Aiheesta muualla
IMDb
Elonet
Hossein Amini (pers. ‏حسین امینی‎; s. 18. tammikuuta 1966 Tehran) on iranilaissyntyinen brittiläinen käsikirjoittaja ja elokuvaohjaaja. Amini on työskennellyt käsikirjoittajana 1990-luvun alkupuolelta asti. Hän sai parhaan sovitetun käsikirjoituksen Oscar-ehdokkuuden elokuvasta Kyyhkyn siivet (1997). Amini tunnetaan myös käsikirjoitustyöstään elokuvassa Drive (2011). Hän teki debyyttinsä ohjaajana elokuvallaan The Two Faces of January (2014), jonka hän myös käsikirjoitti.
Aiheesta muualla

Hossein Amini Internet Movie Databasessa. (englanniksi)
Ife

| Ife |
| --- | --- |
 Ife
 Koordinaatit: 7°28′N, 4°34′E 
Valtio:  Nigeria
Osavaltio:  Osun
Väkiluku (2015):  490 000
Infobox OKVirheellinen NIMI-arvo: 
Ife eli Ile-Ife on ikivanha joruboiden kaupunki Nigerian lounaisosassa. Sieltä on löytynyt jäänteitä asutuksesta vuodesta 500 eaa. alkaen. Nykyisin se on keskikokoinen yliopistokaupunki, jossa on noin 490 000 asukasta (2015 arvio). Obafemi Awolowon yliopisto on Jyväskylän yliopiston yhteistyökumppani.
Ifeläinen terrakottaveistos 1100-1300-luvulta
Ife on ollut jorubien kulttuurin keskeinen paikka, jossa myyttien mukaan jumalat aloittivat maailman luomisen. 600–900-luvulla siellä kehittyi upeaa realistista kuvanveistotaidetta; säilyneet veistokset esittävät ihmisiä, eläimiä ja muita arkipäivän asioita.
Hey Boy Hey Girl

| ”Hey Boy Hey Girl” The Chemical Brothers |
| --- | --- | --- |

Singlen tiedot
 Albumilta: Surrender
 Levy-yhtiö: Freestyle Dust, Astralwerks
The Chemical Brothersin muut singlet
|   | ”Hey Boy Hey Girl” 1999 |   |
Hey Boy Hey Girl on brittiläisen big beat -duon The Chemical Brothersin kappale. Kappale sisältää lainauksen Rock Master Scott & the Dynamic Threen kappaleesta "The Roof Is on Fire". "Hey Boy Hey Girl" julkaistiin The Chemical Brothersin kolmannen studioalbumin Surrender (1999) ensimmäisenä singlenä 26. toukokuuta 1999  Japanissa ja 31. toukokuuta Yhdistyneessä kuningaskunnassa.
Julkaisunsa jälkeen kappale nousi sijalle kolme Britannian singlelistalla kesäkuussa 1999 ja pysyi listalla 10 kuukautta. Se nousi myös top 10 -listalle Suomessa, Islannissa, Irlannissa, Uudessa-Seelannissa, Norjassa ja Espanjassa, kuten myös kanadalaisen RPM-lehden Dance Chart -listalle. Kanadassa se ei päässyt RPM-lehden singlelistalle mutta pääsi sijalle kolme Kanadan singlelistalla.
Kriitikoidenvastaanotto

Skotlantilainen lehti Daily Record kommentoi: "Ed Simons ja Tom Rowlands ovat palanneet uudella fantastisella dance-singlellä. Se on uusi block rockin' hitti." Lokakuussa 2011 New Musical Express -lehti nosti sen sijalle 50 listallaan "150 Best Tracks of the Past 15 Years", kirjoittaen että kappale "[alkaa] uhkaavalla, trance-pitoisella groovella" ja "[kasvaa] absoluuttiseksi dance-hitiksi".
Musiikkivideo

Dom & Nicin ohjaama musiikkivideo alkaa näyttäen joukon koululaisia bussissa. Kamera keskittyy yhteen nuoreen tyttöön joka avaa lääketieteellisen kirjan jossa on kuvia ihmisen luurangosta. Vaaleatukkainen poika sylkäisee sivulle ja sen jälkeen hymyilee tytölle kulkiessaan pois. Lapset menevät Natural History Museum -museoon jossa poika yrittää pelotella tyttöä pitämällä pääkalloa hupussaan. Tyttö jahtaa poikaa ympäri museota, mutta kaatuu portaiden alapäässä ja murtaa luun ranteestaan. Sairaalassa hän näkee röntgenkuvan kädestään.
Tämän jälkeen video näyttää tytön harjaamassa hampaitaan kuvitellen olevansa pelkkiä luita. Videon tausta muuttuu lontoolaisen Ministry of Sound -yökerhon vessaksi. Kun tyttö palaa normaaliksi, hän on nyt vanhempi (häntä näyttelee nyt Hanne Klintøe). Hän huomaa pariskunnan yhdynnässä vessan kopissa, mutta näkee heidät pelkkinä luurankoina (tämä kohtaus poistettiin videon joistain esityksistä). Tyttö poistuu vessasta ja menee yökerhon baariin, jossa yksi mies (Rick Warden, nimeä ei mainita) yrittää puhua hänelle. Tyttö kuvittelee miehen pelkkänä luurankona, koskee hänen leukaluuhunsa ja lähtee. Hän menee tanssilattialle jossa hän näkee muutkin ihmiset pelkkinä luurankoina, kuin hänellä olisi röntgenkatse.
Tyttö poistuu yökerhosta, jolloin The Chemical Brothers itse näyttäytyy cameo-kohtauksessa poistuen taksista kantaen DJ-laitteita. Tyttö astuu nyt samaan taksiin, jossa hän näkee taksikuskin luurankona. Taksikuski kysyy häneltä "Minne mennään, muru?" tylsällä äänellä.
Huliganka

| Huliganka Kristiana |
| --- | --- | --- |

Studioalbumin tiedot
 Äänitetty : 2013–2018
 Julkaistu: 15. tammikuuta 2017
 Tuottaja(t): Yordantško Vasilvoski - Ocko
 Tyylilaji: pop-folk, Popmusiikki
 Levy-yhtiö: Hit Mix Music
Huliganka (bulg. Хулиганка) bulgarialaisen pop-folk-laulaja Kristianan ensimmäinen studioalbumi. Se julkaistiin vuonna 2017 levymerkillä Hit Mix Music.
Kappaleet

Digi dai dai
Huliganka
Ima li
Nitšto Drugo
Zaribenata
Šeih (mukana Angel)
1001 Notšt (feat. Silvar, Džordano)
Glavnata (mukana Janitsa)
Big Star (feat. Galin)
Na moeto myasto (feat. Manuel)
Vtoro cartse (feat. Miro)
Tsyala notšt (feat. Džordano)
Moj dokrai (feat. Fiki)
Meždu nas (mukana Galin, Ani Hoang)